Tartu Kaubahoov

pisi|Kaubahoovi samba kunagist asukohta märkiv plaat Tartus Küüni tänava sillutises (juuli 2012)
Tartu Kaubahoov oli kaubahoone Tartu kesklinnas Emajõe ääres endise vallikraavi alal, Poe tänava ja Kauba tänava vahel. See oli silmapaistvaim klassitsistlik kaubahoov Eestis.

Kaubahoov püstitati Tartus Venemaal tol ajal levinud kaubahoovide (гостиные дворы) eeskujul kindralkuberner Filippo Paulucci korraldusel. 

Kaubahoovi ehitusaastad olid 1816–1819. Hoone projekteeris arhitekt Georg Friedrich Geist.

Rahvasuus nimetati Tartu Kaubahoovi sageli "Venepoed", kuna seal kaubeldi peamiselt Venemaalt pärit kaubaga (tubakas, nahk, sool, heeringas) ning esimestest kaupmeestest enam kui pooled olid venelased. 1850. aasta seisuga oli Kaubahoovis 40 kauplust.Kaubahoov – Tartu ärielu tuiksoon. Huvitav Žurnaal, sügis 1935

Tartu kaubahoov seostub 1899. aastal äritegevust alustanud populaarse ärimehe Mart Jänese tegevusega, kellele kuulus 1933. aastaks juba kaheksandik ajalooliselt venelaste ja sakslaste äridele kuulunud kaubahoovist, ning tema riidekauplust peeti tollal kogu Baltikumi suurimaks. "Jänese poe" klientideks olid ka maainimesed, kes mõnda peenemasse ärisse poleks tihanud jalga tõsta.https://www.kaubandus.ee/uudised/2018/02/23/eestiaegne-kaupmees-janes-oli-toeline-eesti-self-made-man/ Eestiaegne kaupmees Jänes oli tõeline eesti self-made man

Tartu Kaubahoovi hoonestus hävis Teise maailmasõja ajal juulis 1941. Hoone ja selle sammaste asukoht on maapinnal markeeritud.

Vaata ka
Kaubahoovi park

Viited

Kategooria:Kesklinn (Tartu)
Kategooria:Tartu ajaloolised ehitised